text: [{"text_idx": "#000002", "text": "Ena rairai calata tiko na sota kei Viti na duru ni Wallabies ko Taniela Tupou. E tukuni ga ni a sega tiko ni tereni vata kei ratou na vo ni timi o Tupou. E se bera tale tikoga ni digitaka o Eddie Jones se o cei na cauravou ena tokara na siqileti naba 15 \u2013 Donaldson se ko Andrew Kellaway."}, {"text_idx": "#000003", "text": "Ena nodratou imatai talega ni qito ena macawa sa oti , a toka ena itutu ni N0.12 ko Samu Kerevi ka se qai lesu tale tikoga mai na mavoa."}, {"text_idx": "#000004", "text": "Kevaka mena qaqa vei Viti na timi ni Wallabies , e ratou sana rawa ni vakadeitaki ratou kina idabedabe ni kota fainala."}, {"text_idx": "#000005", "text": "E tukuni nina sega sara ni levu na veisau ena vakayacora o Jones ena timi ka vakarautaki mena sota kei Viti , ia , e mosi tikoga na uluna na qase oqo se o cei mena toka ena itutu ni fullback."}]